text: [{"text_idx": "#000004", "text": "Abbaan alangaa biyyattii prezdaant Umar Al-Bashiir malaamaltummaan kan himate yoo tahu, haaluma kanaan prezdaantichi eega April dabre taayitaa irraa fonqolchamee booda, Alhada har\u2019aa yeroo jalqabaatiif mana murtiitti kan dhiyaate tahuu Rooyters gabaase."}, {"text_idx": "#000005", "text": "Abbaan alangaa Alaa\u2019addiin Abadallaah akka jedhetti, \u201cprezdaantichi maallqa biyyoota alaa seeraan ala mana jireenyaa keessatti kuusuu fi karaa seeraan ala taheen biyyoota gara garaa irraa kennaa fudhachuun himatame. Haaluma kanaan har\u2019a himannaa irratti dhihaate eega dubbifameefii booda prezdaantichi deebisaa akka kennu carraan kennameefii ture\u201djechuun hime. Haata\u2019u malee Abokaatonni prezdaantichaa deebisaa osoo hin kenning mana murtiitii kan bahan tahuu odeeyfannoon ni addeessa."}]